**Misterul...**

*Legendarus*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

de pe culmi de fantezie mai cobor din când în când

să văd lumea ce mai scrie și poeții rând cu rând

și-ntr-o mare de cuvinte aranjate-n fel și chip

intuiesc numai morminte și castele de nisip

nici idei și nici cadențe numai iambi numai trohei

numai nobili excelențe purtătoare de idei

numai versuri triviale numai ode curgătoare

numai albii fluviale de la munte pân-la mare

n-aud nici o melodie nici o notă nici un semn

nici o umbră de poezie- numai limba grea de lemn

e stăpână peste toate ce se scriu și se vorbesc

de la mine-rupt în coate pân-la cei cu har ceresc

scot încet din cap căciula și mă scarpin dur în pleș

mai drapez nițel și nula trag un gât de Aqua Fresh

și revin pe culmi stelare să continui procedeu

ba numit versificare ba misterul lui Orfeu...